FC Internazionale Milano

Football Club Internazionale Milano, kutsutaan yleisesti nimellä "FC Internazionale Milano" tai vain Internazionale (), on italialainen jalkapalloseura, jonka kotipaikka on Milano. Seura tunnetaan yleisesti nimellä Inter. Seuran kotistadion on Stadio Giuseppe Meazza, joka tunnetaan myös nimellä San Siro.
Seura perustettiin vuonna 1908, kun seura irtaantui emoseurastaan AC Milanista. Eroamisen syynä oli yleisesti uskottujen tietojen mukaan AC Milanon keskittyminen yksinomaan italialaisiin pelaajiin. Perustajat nimesivät uuden seuran "Internazionaleksi" osoittaakseen sen olevan avoin pelaajille kaikista maista. Seuran historia on ollut vaiherikas, sisältäen sekä merkittäviä menestyksiä että haasteellisia kausia.
Seuran lempinimiä ovat muiden muassa "Nerazzurri" (”Mustasiniset”), "la Beneamata" (”Rakastettu”), "il Biscione" (”Iso ruohokäärme”) ja "Baüscia" (”Uusrikkaat”), koska Interin kannattajat ovat olleet perinteisesti porvaritaustaisia. Vastaavasti paikallisvastustaja AC Milania kutsutaan, hieman pilkallissävytteisesti, nimellä "i Casciavìt" (”Ruuvimeisselit”), koska se on ollut työläisten kannattama joukkue.
Inter sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 6.
Historia.
Perustaminen ja varhaiset menestykset (1908–1922).
FC Internazionale Milano perustettiin 9. maaliskuuta 1908 Milan Cricket and Football Clubista eroamisen jälkeen. Seuran menestys alkoi nopeasti, kun se voitti ensimmäisen Italian mestaruutensa, eli scudetton, vain kaksi vuotta perustamisen jälkeen vuonna 1910.
Seuraavien 50 vuoden aikana Inter vakiinnutti asemansa Italian jalkapallon huipulla voittamalla kuusi mestaruutta. Merkittävä virstanpylväs oli ensimmäinen Italian cupin voitto vuonna 1938, joka saavutettiin Giuseppe Meazzan loistavien esitysten ansiosta. Meazza teki seuran historiassa 284 maalia ja on edelleen Interin kaikkien aikojen paras maalintekijä. Myöhemmin seuran kotiareena San Siro nimettiin hänen kunniakseen Stadio Giuseppe Meazzaksi.
Fasismin aikakausi ja nimenmuutos (1922–1943).
Vuonna 1922 kansallisfasistisen puolueen valtaannousun jälkeen Inter joutui sopeutumaan poliittisiin määräyksiin. Seura pakotettiin sulautumaan Unione Sportiva Milaneseen, ja sen nimi muutettiin Società Sportiva Ambrosianak​si. Nimen taustalla oli 300-luvun Milanossa vaikuttanut piispa. Fasismin aikakaudella maassa ei saanut käyttää kansainvälisyyteen viittaavia nimiä.
Fasismin kauden aikana seura jatkoi menestymistä kentällä, voittaen ensimmäisen Serie A -mestaruutensa Ambrosiana-nimellä vuonna 1929. Vuonna 1943 fasismin päätyttyä Italiassa seura sai palata alkuperäiseen nimeensä FC Internazionale Milano.
Helenio Herreran aikakausi - "Grande Inter" (1960–1968).
Interin historian menestyksekkäin ajanjakso alkoi, kun argentiinalainen valmentaja Helenio Herrera saapui seuraan vuonna 1960. Herrera kehitti kuuluisan catenaccio-taktiikan, jossa keskeisessä roolissa oli libero-pelipaikka, jonka Herrera antoi Armando Picchille.
Herreran tiukka kurinalaisuus ulottui taktiikan lisäksi myös pelaajien ravitsemukseen ja elämäntapoihin. "Grande Inter" -aikakaudella (1960-1968) seura saavutti kaksi Euroopan cupin voittoa (1964, 1965), kolme Serie A -mestaruutta, sekä historiallisen puolustusennätyksen, päästäen alle yhden maalin ottelua kohden.
Joukkueessa pelasivat tuolloin taitava hyökkääjä Sandro Mazzola, nopea oikea laituri Jair da Costa ja pelinrakentaja Luis Suárez, josta tuli maailman kallein pelaaja siirtyessään FC Barcelonasta Interiin vuonna 1961.
Hiljaisemmat vuosikymmenet (1968-2004).
Herreran lähdön jälkeen Inter koki vaihtelevampia aikoja. Seuraavien kahdenkymmenen vuoden aikana seura onnistui voittamaan kaksi Serie A -mestaruutta ja kaksi Italian cupin voittoa.
1990-luku oli erityisen vaikea ajanjakso Interille, joka joutui pelaamaan vanhojen kilpailijoiden AC Milanin ja Juventuksen varjossa. Vuonna 1994 seura oli vaarallisen lähellä putoamista Serie A:sta, mutta onnistui säilyttämään paikkansa. Inter on ainoa italialainen suurseura, joka ei ole koskaan pudonnut maan korkeimmasta sarjasta.
Uusi kultakausi Roberto Mancinin johdolla (2004-2010).
Pimeä ajanjakso päättyi Roberto Mancinin nimittämiseen päävalmentajaksi vuonna 2004. Mancinin johdolla Inter palasi Italian jalkapallon huipulle voittaen kolme peräkkäistä Serie A -mestaruutta sekä ennätyskauden 2006-2007, jolloin Inter voitti 30 ottelua 38:sta ja keräsi 97 pistettä. Kaudella 2005–2006 Inter voitti maan jalkapalloliiton päätöksellä mestaruuden, kun sarjataulukossa edelle sijoittuneet Juventus ja AC Milan menettivät pisteitä Italian niin sanotun "calciopoli"-jalkapalloskandaalin jälkiselvittelyissä. Vuonna 2008 Mancinin lähdön jälkeen seuran menestys huipentui José Mourinhon valmennuskaudella. Vuonna 2010 Interistä tuli ensimmäinen italialainen joukkue, joka voitti Serie A:n, Coppa Italian ja UEFA:n Mestarien liigan samana vuonna - historiallisen "treblen".
Mourinho erosi kesällä 2010 ja tilalle saapui Rafael Benitez. Benitez sai potkut joulukuussa 2010.
Kansainväliset ottelut.
Kaudella 2009–2010 Inter pääsi ensimmäistä kertaa 1990-luvun jälkeen nauttimaan myös euromenestystä. Inter voitti mestarien liigassa ensin Chelsean yhteismaalein 3–1. Tämän jälkeen Inter voitti toisella pudotuskierroksella CSKA Moskovan maalein 2–0, ja eteni välieriin. Inter peittosi hallitsevan mestarin Barcelonan 3–1 kotikentällään ja hävisi vieraissa 1-0, mutta eteni kuitenkin jatkoon yhteismaalein 3–2. Loppuottelussa vastaan tuli Bayern München ja peli ratkesi Diego Militon kahteen osumaan.
Seuratunnukset.
Interissä haluttiin antaa myös ulkomaalaispelaajille mahdollisuus, mistä seuran nimikin juontuu. Yhä tänäkin päivänä seurat kilpailevat tiiviisti keskenään. Seurojen välinen ottelu on Milanon paikalliskamppailu joka tunnetaan yleisesti nimellä Derby della Madonnina.
Saavutukset.
 Serie A 
 Italian cup
 Italian supercup
Euroopan cup ja Mestarien liiga 
Eurooppa-liiga (ent. UEFA Cup) 
Intercontinental Cup 
Seurajoukkueiden maailmanmestaruus 
Triplamestaruudet.
2009–2010 Mestarien liiga, ja Italian cup
 "Päivitetty 23. toukokuuta 2025."
Pelaajat.
Nykyinen joukkue.
 
Puheenjohtajat.
Internazionalella on historiansa aikana ollut monta puheenjohtajaa, joista jotkut ovat olleet seuran omistajia ja toiset kunniapuheenjohtajia. Tässä täydellinen lista puheenjohtajista.